# Важността на Божието Слово

Разбирането на Божието Слово е от голяма важност за всеки, който призовава Божието име. Изучаването на Библията е едни от основните начини да се научим да комуникираме с Бога.

## Книга, която е уникална

По много начини, Библията се откроява от другите книги. Тя уникална по:

- популярност. Продажбите на Библии в Северна Америка възлизат на повече от $500 милиона годишно. Библията е бестселър както за всички времена, така и за всяка отделна година.

- авторство. Библията е написана за период от 1600 години от 40 различни автора, имащи различен произход, и въпреки това изглежда като книга, написана от един автор.

- запазеност. Ф. Ф. Брус в своя труд Надеждни ли са новозаветните документи? сравнява ръкописите на Новия Завет с други древни документи.

## Сравнение на новозаветните ръкописи с други текстове от древността.

Произведение | Написано | Най-старо копие | Разлика във времето | Брой копия
Херодот | 448-428 пр. хр. | 900 сл. хр. | 1300 години | 8
Тацит | 100 сл. хр. | 1100 сл. хр. | 1000 години | 20
Галската война на Цезар | 50-58 пр. хр. | 900 сл. хр. | 950 години | 10
Ливиевата Римска История | 59 пр. хр. - 17 сл. хр. | 900 сл. хр. | 900 години | 20
Нов Завет | 40 сл. хр. - 100 сл. хр. | 130 сл. хр.- частични ръкописи; 350 ал. хр. - пълни ръкописи | 30 - 310 години | 5000 на гръцки и 10 000 на латински

Съществуват десет копия на Цезаровата галска война, най-ранното от които е преписано 900 години, след като Цезар e написал оригинала. За Новия Завет разполагаме с пълни ръкописи датиращи се към 350 г. сл. хр., папируси, съдържащи значителна част от Новия Завет, датиращи се около 200 г. сл. хр. и фрагменти от евангелието на ап. Йоан от 130 г. сл. хр. А колко различни копия имаме за сравнение? На гръцки - 5 000, а на латински - 10 000!

> Textual critic F. J. A. Hort, "The New Testament in the Original Greek", vol. 1 p561, Macmillan Co., quoted in Questions of Life p. 25-26

> "С неоспорими и разнообразни доказателства на които се облягат, новозаветните текстове са неоспоримо уникални сред останалите древни творби."

## Книга, която е боговдъхновена

"Защото Божието слово е живо, деятелно..." Евр. 4:12. Исус казва (Мат. 4:4):"Писано е: 'Не само с хляб ще живее човек, но с всяко слово, което излиза от Божиите уста.'" Докато четем Библията, Божият Дух говори на сърцата ни и ги ободрява.

2 Тим. 3:16 заявява: "Всичкото писание е боговдъхновено..." Вярвате ли го? Преди да отговорите, помислете за Исусовото отношение към Писанието.

> John R.W. Stott, Christ the Controversialist, InterVarsity Press 1978, pp.93-95

> Той се позоваваше на хората-автори, но приемаше за сигурно, че зад тях стои един едниствен божествен Автор. Той можеше да каже както "Моисей рече", така и "Бог каза" (Марка 7:10). Можеше да цитира коментар на разказвача от Битие 2:24 като изказване на самият Създател (Мат. 19: 4-5). Аналогично можеше да каже "Добре е пророкувал Исая за вас лицемерите, както е писано" и да продължи да цитира словото на Господ Бог (Марк 7:6 и Исая 29:13). Новозаветните автори възприемат от Исус това убеждение, за двойнственото авторство на Писанията. За тях било еднакво вярно да кажат: "Бог, Който е говорил в старо време на бащите ни чрез пророците" (Евреи 1:1) и "светите човеци са говорили от Бога; движими от Светия Дух" (2 Петрово 1:21). Бог не говори по този начин, за да обезличи хората-автори, нито пък, за да бъдат изопачени думите на божествения Автор. Бог говори. Светите хора говориха. Нито една от тези истини трябва дабъде отделяна от другата...

> Това е била гледната точка на Исус за Писанията. Тяхното свидетелство е Божие свидетелство. Думите на Библията са Божии думи. Главната причина, християните да вярват в божествения произход на Библията, е че Исус е мислел така.

2 Тим. 3:16 продължава така: "...и полезно за поука, за изобличение, за поправление, за наставление в правдата; за да бъде Божият човек усъвършенствуван, съвършено приготвен за всяко добро дело." Ако приемем, че Библията е Божието Слово, отправено към нас, то следва, че тя ще бъде авторитет за нас по всички въпроси касаещи вярата и поведението.

## Книга, която е действена

С какво би ви помогнало изучаването на Библията? 1 Солунци 2:13 казва, че Библията "действува между вас, вярващите". Нека разгледаме някои стихове и видим как Божието Слово действа.

## Как изучаването на Библията помага на християните

Стих | Действие
Еф. 5:26 | очистване - "...я е очистил с водно умиване чрез словото"
Деяния 20:32 | назидаване - "...словото на Неговата благодат, което може да ви назидава и да ви даде наследството между всичките осветени."
Римл. 15:4 | утеха - "...чрез твърдостта и утехата от писанията да имаме надежда"
Римл. 10:17 | вяра - "И тъй, вярването е от слушане, а слушането - от Христовото слово."
1 Кор. 10:11 | поука - "А всичко това им се случи за примери, и се написа за поука нам"
Мат 4:4 | духовна храна - "А Той в отговор каза: 'Писано е: Не само с хляб ще живее човек, но с всяко слово, което излиза от Божиите уста."

## Книга, която дарява свобода

Йоан 8:32 казва: "и ще познаете истината и истината ще ви направи свободни." Обикновено този стих се цитира сам за себе си. Но това обещание безусловно ли е или не? В сила ли е за всяко познание? Отговорът намираме в първата половина на изречението (в стих 31): "... Ако пребъдвате в Моето учение, наистина сте Мои ученици..."

Виждаме, че това обещание е обвързано с условие и говори конкретно за истината на Божието Слово.

Гръцката дума за "вятър", използвана в Еф. 4:14 означава буреносен вятър. "...за да не бъдем вече деца, блъскани и завличани от всеки вятър на учение..." Едно от нещата, в които изучаването на Библията ни помага, е че ни поставя на здравата основа на Истината, което означава, че няма лесно да бъдем "завличани".

"А Исус в отговор им рече: Заблуждавате се, като не знаете писанията нито Божията сила." Мат. 22:29

Кои две неща трябва да знаем, за да не се заблудим?

- Писанията

- Божията сила

## Книга за духовното воюване

Еф. 6:10 дава представа за духовното ни всеоръжие.

## Духовната броня

Въпрос | Отговор
Колко от изброените предмети служат за защита? | 5
Колко - за нападение? | едно
Кое? | Словото - rhema

## Съвети

2 Тим. 2:15 казва: "Старай се да се представиш одобрен пред Бога работник, който няма от що да се срамува, като излагаш право словото на истината."

Кол. 3:16 казва: "Христовото слово да се вселява във вас богато; с пълна мъдрост учете се и увещавайте се с псалми и химни и духовни песни, като пеете на Бога с благодат в сърцата си."

Ако имате от нещо в пълнота, то колко всъщност имате?

Немалко!

Eccl.12:11-12 "The words of wise men are like goads, and masters of these collections are like well-driven nails; they are given by one Shepherd. But beyond this, my son, be warned: the writing of many books is endless, and excessive devotion to books is wearying to the body."

## Допълнение: "Веднъж завинаги"

> John R. W. Stott, Christ the Controversialist, InterVarsity Press 1978, pp.106-107

> Истината, по отношение на окончателността на Божият план, изпълнен от Исус, е предадена с една дума в гръцкия Нов Завет и по-точно с наречията hapax и ephapax. Те обикновено се превеждат като едно и също, значещо "веднъж завинаги". Използват се за описание на нещо, което е така направено, че да има вечна давност и да не се налага никога да бъде правено отново. В Новия Завет те се използват както за откровението, така и за изкуплението. по този начин, Юда говори за вярата, която веднъж за винаги е дадена на светиите (Юда 1:3), а в Римляни се казва: "Той умря за греха веднъж завинаги" (Римл. 6:10, вижте също 1 Петр, 3:18, Евр. 9:26-28)

> И така, можем да кажем, че Бог е говорил веднъж завинаги и Исус е страдал веднъж завинаги. Това означава, че християнското откровение и спасение са завършени в Христа. Нищо не може да бъде добавено нито към откровението, нито към изкуплението без да бъде пренебрегнат и омаловажен Исус... Това са двете непоклатими "скали" върху които е изградена петдесятната реформация - Божието слово без никакви допълнения и човешки традиции, и завършеното Христово дело, без да са добавени никакви заслуги. Ключовите думи за реформаторите са били sola scriptura по отношение на авторитета и sola gratia по отношение на спасението ни.

## Послеслов: Програми за четене на Библията

Тук са дадени няколко лесни програми за систематично изучаване на Библията. Ако желаете, можете да използвате и няколко едновременно (напр. 1 и 4 или 2 и 5). Сменяйте програмата през година-две, за да не загубите интерес.

1. Новият Завет за една година: четете по една глава всеки работен ден.

2. Притчи за месец: четете по една глава от Притчи всеки ден (например главата, съответстваща на датата)

3. Псалми за месец:четете по пет псалома всеки ден, като разликата между псалмите е поне 30 - например: на 20-ти прочетете псалом 20, 50, 80, 110 и 140.

4. Псалми и Притчи за 6 месеца: четете по една глава дневно.

5. Старият Завет без Псалми и Пртитчи за 2 години: ако четете по една глава дневно, като пропуснете Псалми и Притчи, ще успеете да прочетете Стария Завет за 2 години и 2 седмици.